פול ג'ורג': "קוואי לאונרד ואני - הצמד הכי טוב בליגה" - וואלה! ספורט
מערכת וואלה! ספורט יום שני, 30 בספטמבר 2019, 08:27
בווידאו: המועמדות לזכייה באליפות ה-NBA
לוס אנג'לס קליפרס המסקרנת, הקבוצה אליה בחר קוואי לאונרד לעבור לאחר שהוביל את טורונטו ראפטורס לאליפות היסטורית, ערכה אמש (ראשון) את יום הראיונות המסורתי לקראת פתיחת העונה ב-NBA ובמהלכו סיפק פול ג'ורג', שהצטרף גם הוא לקליפרס בעקבות לאונרד, הצהרה מעניינת למדי.
הסמול פורוורד בן ה-29, שהגיע לקליפרס אחרי שנתיים באוקלהומה סיטי ת'אנדר ולפני כן שיחק במשך שבע שנים באינדיאנה, אישר תחילה כי יחמיץ את פתיחת העונה, מה שאומר שלא ישחק נגד הלייקרס בדרבי שפותח את העונה בגלל שני הניתוחים שעבר עם סיום העונה. "נכון לעכשיו, אני בכל מקרה לא אשחק באוקטובר, אבל מי יודע?", אמר. "נראה מה יהיה. המטרה שלנו היא אזור נובמבר".
כאשר נשאל על השילוב עם קוואי, הצהיר ג'ורג': "אני חושב שאנחנו הצמד הכי טוב בליגה. כשאתה רואה שני שחקנים שיודעים לשחק בשני צדי המגרש, שני בחורים שיכולים ללכת לסל וגם לעצור אותך מלקלוע סל - שחקני עלית מבחינה הגנתית והתקפית - אני לא רואה איך אפשר להתעלות על זה".
יחמיץ את המשחקים הראשונים. פול ג'ורג' (צילום: רויטרס)
פול ג'ורג' שחקן לוס אנג'לס קליפרס (צילום: רויטרס)
קוואי לאונרד אמר כי הוא כשיר לפתיחת העונה והסביר: "בעונה שעברה שיחקתי רק 60 משחקים בעונה הסדירה כי התחלתי עם פציעה שסחבתי עוד מהעונה הקודמת. זה המשיך להציק לי וידענו שאני חייב להיות בריא להמשך העונה כדי להגיע לפלייאוף. העונה אני מרגיש טוב, הרבה יותר טוב מאיך שהרגשתי בתחילת העונה הקודמת".
לאונרד נשאל במהלך האירוע על הסיכוי שישחק בנבחרת ארה"ב והבהיר: "אני רוצה לשחק בטורניר האולימפי, אבל אני לוקח את זה צעד אחר צעד. כרגע אני רק רוצה להגיע עם הקליפרס לגמר".
עדר של שוורים: צעירי הבולס רוצים לעשות עוד צעד קדימה בתהליך משפחת סופר על: אחרי איחוד האחים, מילווקי מסוגלת לזכות באליפות כימיה למתחילים: בוסטון פותחת דף חדש אחרי סערת קיירי אירווינג יורדים על הברכיים: הקאמבק של אולדיפו יעזור לאינדיאנה לשחזר את הקסם? יש פתרון לפלטפוס - הדגמה ללא תשלום להמצאה החדשנית תוכן מקודם
רוצה להיות בטוקיו 2020. קוואי לאונרד (צילום: רויטרס)
קוואי לאונרד שחקן לוס אנג'לס קליפרס (צילום: רויטרס)